კიროვის რაიონი (ლენინგრადის ოლქი)

კიროვის რაიონი () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი კიროვსკი. რაიონის ფართობია 2590.5 კმ², რაც ლენინგრადის ოლქის საერთო ფართობის 3,08 %-ია. აღმოსავლეთით — ვოლხოვის, სამხრეთ-აღმოსავლეთით — კირიშის, სამხრეთ-დასავლეთით — ტოსნოს და  ჩრდილო-დასავლეთით კი ვსევოლოჟსკის რაიონები ესაზღვრება. ასევე დასავლეთით ფედერალური მნიშვნელობის ქალაქი — სანქტ-პეტერბურგი, ხოლო ჩრდილოეთით — ლადოგის ტბა ესაზღვრება.

კიროვის რაიონის ტერიტორიაზე კლიმატი ზომიერი კონტინენტური და ნესტიანია. იანვრის საშუალო ტემპერატურა -7,7 °C, ხოლო ივლისის +17,7 °C-ია. რაიონში მოიპოვება ხრეში, ქვიშა, თიხა, კაოლინი და სხვა. მათ დასამუშავებლად ფუნქციონირებს რამდენიმე საწარმო.

ისტორია
კიროვსკის რაიონი წარმოიქმნა 1977 წლის 1 აპრილს სსრკ-ის უმაღლესი საბჭოს პრეზიდიუმის ბრძანების საფუძველზე, ვოლხოვისა და ტოსნოს რაიონების დაწვრილერთეულების შედეგად. რაიონის შემადგენლობაში 2 რაიონული მნიშვნელობის ქალაქი (ოტრადნოე და პეტროკრეპოსტი), 5 დაბა (მგა, ნაზია, პავლოვო, პრილადოჟსკი, სინიავინო) და 5 სოფსაბჭო შევიდა. ადმინისტრაციული ცენტრი კი საოლქო მნიშვნელობის ქალაქი კიროვსკი გახდა.

2006 წლის 1 იანვარს საოლქო კანონის შესაბამისად რაიონს მიენიჭა მუნიციპალური რაიონის სტატუსი, ხოლო მის დაქვემდებარებაში შევიდა 8 საქალაქო და 3 სასოფლო დასახლება, კიროვსკი და შლისელბურგი რაიონის შემადგენლობაში შევიდნენ, როგორც ცალკეული საქალაქო დასახლებები.

დემოგრაფია
 წელი  მოსახლეობა, ადამ.  წყარო  შენიშვნა 1979 63 284  სსრკ-ის1979 წლის აღწერა  კიროვსკის გარეშე (16 985 ადამ.) 1989 74 725  სსრკ-ის 1989 წლის აღწერა  კიროვსკის გარეშე (23 655 ადამ.) 2002 60 221  რუსეთის 2002 წლის აღწერა  კიროვსკისა (24 361 ადამ.) და შლისელბურგის გარეშე (12 401 ადამ.) 2010 101 353  2010 წლის აღწერა   

რესურსები ინტერნეტში
 კიროვის რაიონის ოფიციალური საიტი
 კიროვის რაიონი ლენინგრადის ოლქის საიტზე
 ლენინგრადის ოლქის არქიტექტურის ძეგლები, მოკლე სია: კიროვის რაიონი
 კიროვის რაიონის საინფორმაციო პორტალი 

 სქოლიო 

კატეგორია:ლენინგრადის ოლქის რაიონები